गेम्स से दिया जेंडर इक्विलिटी का मैसेज
सिटी रिपोर्टर देश में चाहे कितने ही वुमंस के फेवर में लॉ बन जाएं, लेकिन जब तक पुरुष मानसिकता नहीं बदलेगी ये लॉ बेकार ही साबित होंगे। इसलिए जरूरी है कि पुरुष मानसिकता बदली जाए। ये तभी संभव है जब शुरू से ही युवा पीढ़ी को महिलाओं के सम्मान के लिए तैयार किया जाए। इसी को ध्यान में रखकर रविशंकर विवि में केंद्रीय महिला बाल विकास मंत्रालय और मानव संसाधन मंत्रालय की ओर से जेंडर समानता पर युवा मेले का आयोजन किया गया। मेले में कई स्टॉल लगाए गए, जो वुमंस अवेयरनेस एक्टिविटी बेस्ड थे। स्टॉल्स में महिलाओं से जुड़े प्रश्नों के जवाब खेल के माध्यम बताए गए। साथ ही महिला उत्पीड़न पर फिल्म भी दिखाई गई। इस मौके पर खेल व युवा कल्याण विभाग सचिव सोनमणी बोरा, बाल आयोग अध्यक्ष शताब्दी पांडे, कुलसचिव धर्मेश साहू, राज्य संसाधन केन्द्र तुहीन देब, महिला अध्ययन केन्द्र डॉ. रीता वेणुगोपाल, ऑक्सफैम इंंडिया आनंद शुक्ला व अन्य मौजूद रहे।
मेले में लगे स्टॉल्स से दिए कई तरह के संदेश
मितवा स्टॉल: मितवा स्टॉल मेंं युवाओं से शादी से रिलेटेड प्रश्न पूछे गए। साथ ही दहेज से जुड़े सवाल-जवाब भी किए गए।
स्नैक लैडर : इसमेें गर्ल्स और बॉयज ने स्नैक लैडर गेम खेला, जिसमें बॉयज के लिए लाइफ में सीढ़ी किस तरह काम करती है और गर्ल्स के लिए किस तरह काम करती है बताया गया।
एक मिनट : इसमें घरेलू कामकाज और महिलाओं को लेकर पुरुष मानसिकता बताई गई।
ब्यूटी स्टॉल : ब्यूटी को लेकर भी स्टॉल लगाया गया, जिसमें बताया गया कि हर चमकने वाली चीज सोना नहीं हाेती।
छेड़खानी रोको: इसमें ऐरो बोर्ड से बताया गया कि आप किस तरह छेड़खानी को रोकने में मददगार बन सकते हैं।
लिंग निर्धारण: इसमें दो कंचों के माध्यम से बताया कि लिंग निर्धारण में महिलाओं का योगदान नहीं रहता है। इसके लिए पूरी तरह से पुरुष ही जिम्मेवार होता है, क्योंकि मेल में एक्स और वॉय दोनों क्रोमोजोम होते हैं। वहीं, महिला में केवल एक्स-एक्स क्रोमोजोम होते हैं, जाे लिंग निर्धारण के लिए काफी नहीं है।
kas_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva